
МАРЕШМА ГУОУА 


South-West University of Neofit Rilski 


OCCASIONAL TRANSFORMATIONS OF BULGARIAN PHRASEOLOGICAL UNITS 
CONTAINING A NAME OF A GARMENT OR PART OF A GARMENT. The paper offers an 
analysis of occasional transformations of Bulgarian phraseological units containing a name of a 
garment (пола, риза, гащи, балтон) or part of a garment (джоб, ръкав). Examples excerpted from 
the Bulgarian press and social media between 2012 and 2023 reveal occasionalisms that have 
occurred through wordplay, atypical lexical substitution, structural or syntactic modifications. The 
study shows that lexical substitution is the most common way of modification, while double 
actualization of semantics appears rarely. The studied transformations may possess significant 
expressive or stylistic value, however there are no indications for their extended usage in the 


contemporary Bulgarian language. 

Оказионалността се интерпретира най-вече като нарочна трансформация Ha вече същес- 
твуваща в езика единица, която има експресивна функция и се осъществява не само ези- 
ково, но и графично и структурно. Преднамерени трансформации могат да се потърсят и 
в областта на фразеологията - като изменение на вече съществуваща фразеологична 
единица (ФЕ), в която проличава авторовият стремеж за използване на нещо добре познато 
в нов, индивидуализиращ вид. Подобни оказионални прояви се регистрират и сред фразе- 


ологизмите, съдържащи название за дреха или част от дреха. В тях вторично номинирани 


: Настоящият текст е резултат от изследователска мобилност, осъществена по проект М№ВСо5М2О 
Роо1-2.016-0019: Innovative education т humanitarian апа social science through digital transformation 
and modernization of educational programmes in Veliko Tarnovo University, Sofia University “St. Kliment 
Ohridski”, South-West University “Neofit Rilski” and Technical University - Gabrovo, in partnership with 
international universities from Greece, Poland and Romania, финансиран от Оперативна програма 
Наука и образование за интелигентен растеж (2014-2020). 

с участието на лексемите от областта на облеклото са ежедневни дейности, човешки 
качества, явления и обекти. С изследването на подобни лингвокултурологични и етно- 
културни единици, които са резултат от пресичането на двата символни кода - облеклото 
и езикът, и на иновациите при функционирането им в дискурса се потвърждава тяхната 
широка възпроизводимост и адаптивност. Описаните оказионални промени повлияват 
експресивността, семантиката и образността им, превръщайки ги едновременно в разпоз- 
наваеми, но и отличаващи се от базовата си и узуалната си форма. 

Настоящото изследване представя проявите на оказионалността при фразеоло- 
гизми? с компоненти названия на дреха (пола, балтон, гащи, риза) или част от дреха 
(ръкав, джоб). Като оказионални прояви се възприемат описаните в него семантични и 
формални трансформации на утвърдени (базови) ФЕ, в резултат на които се образуват 
оказионални варианти или единици с ново значение. Примерите, с които се онагледяват 
подобни оказионални обновления, са открити в публикации на онлайн медии, в 
коментари към медийни текстове, в публикации от различни сайтове и влогове от 
последните няколко години“. За посочения период се регистрират 353 оказионални 
употреби, чието класифициране в изследването се осъществява по метода на семантич- 
ната апликация - чрез сравняване на семантиката, състава, стилистичната и функцио- 


налната характеристика на изходната и на актуализираната в дискурса единица. 


1. ТЕОРЕТИЧНА ОСНОВА НА ИЗСЛЕДВАНЕТО 

Въпросът за оказионалните употреби на фразеологизмите е занимавал немалко изследо- 
ватели. Според повечето от тях тези употреби са стилистично значими и се определят от 
дискурса, в който функционира дадената ФЕ (вж. напр. Mokienko 1977, Kovalev 1971, 
Масіѕсіопе 2010, Holandi 2012: 10-12). Част от изследванията разглеждат оказионалните 


фразеологични трансформации в медийния дискурс (Kostomarov 1971, Lihtenberg 2008, 


2 Повече за названията, рефериращи към облеклото, и включването им във ФЕ вж. МеКоуа 2009. 
За неофразеологизационните процеси в тази част на българската фразеология вж. също: Ивова, 
Н. „Основни особености във вариантността на фразеологизми с компонент джоб.“ Проглас, т. 31, 
по 2 (2022): 152-161; Ивова, Н. „Някои наблюдения върху лексикалната вариантност на фразеоло- 
гизма имам коз в ръкава в българската фразеология.“ Езиков свят (Orbis Linguarum), т. 21, кн. 2 
(2023): 67-77. 

3 В настоящия текст се споделя тясното схващане за обекта на фразеологията, според което като 
нейни обекти не следва да се интерпретират пословиците, поговорките, крилатите мисли и 
фрази и колокациите вж. ЕКВЕ 1: 14-17; Nicheva 1987: 20-42). 

4 В текста се представят подбрани примери, като презентацията на всеки от тях включва извеждане 
на базовата ФЕ, представяне на конкретната оказионална употреба в контекст и предоставяне на 
данни за източника на употребата и дата на публикация на материала. Оригиналният правопис 
е запазен. 

срв. Vateva 201), други пък ги анализират като индивидуално-авторови образувания, част 
от художествения (Mokienko 1977, Naciscione 1976, МейКоуа 2017: 479-485) или рекламния 
текст (Bondzholova 2008: 142-148). Оказионалната употреба се представя като един от 
трите вида форми на съществуване на ФЕ, наред с базовата форма? и узуалната употреба 
(Naciscione 2001: 53-67, срв. Holandi 2012: 6), като при нея, освен че се повишава стилис- 
тичната и експресивната стойност на единицата, могат да се придобият известни семан- 
тични отсенки (ЕедепКоуа 8 Voronin 2012: 127). Процесите на нетипично преобразуване 
са интерпретирани като пресечна точка на когнитивно-лингвистичния аспект, слово- 
образуването и фразеологията (Lihtenberg 2008: 364-371). Те се представят и като извън- 
системни в областта на неофразеологизацията (В1агоеуа & Sosnowski & Kolkovska 2018: п). 
Въпреки че са стилистично и експресивно значими, резултатите от подобни изменения 
бързо попадат в неактивната част на фразеологията (Holandi 2012: п). 

Нетипичните трансформации, на които биват подложени вече съществуващи в 
езика фразеологизми, имат системен характер, което позволява класифицирането им. 
Най-общо класификациите се основават на конкретните видове трансформации и в зави- 
симост от това дали са съпроводени със семантични или структурни изменения, или се 
базират на лексико-граматически промени (Kovalev 1971: 302-303, Kostomarov 1971, 
КгауеѓѕКауа 2006: 14-16). Някои от авторите обособяват видовете преобразувания според 
прийома, заложен в същността им - игра на думи (Lihtenberg 2008), разгърната метафора, 
нарушаване на връзките във ФЕ, съкращаване и фразеологична алюзия, вклиняване (вж. 
Масіѕсіопе 2010, срв. с МейКоуа 2013: 480-483; Fedulenkova 2009: 42-54). Подобни класифи- 
кации са предложени и в някои български разработки. Сред тях трябва да отбележим на 
първо място изследванията на В. Кювлиева-Мишайкова (1988) и М. Леонидова (1970: 483- 
491), съсредоточаващи се върху видовете фразеологични актуализации и застъпеността 
им в езика на писателя. Посветени на индивидуалните авторови фразеологични употреби 
са някои от разработките на Е. Недкова (вж. напр. 2017: 479-485). Според авторката по- 
особените авторови употреби са резултат от лексикални замени на елемент, разширяване 
на базовата ФЕ с елемент(и), съкращаване на компоненти от нея или са резултат от 
дефразеологизация и контаминация (МейКоуа 2017: 280-283). За разлика от нея Р. Холанди 


обособява три основни вида преобразувания при фразеологичните оказионализми - 


5 Обикновено това е генерализираната форма на фразеологизма, която е лексикографски регистри- 
рана. В случаите, в които става въпрос за оказионална употреба на неофразеологизъм, за базова 
се възприема формата с най-висока възпроизводимост. 

деформация, включваща изменения в лексикалния състав или структурата на ФЕ, вклиня- 
ване (вмъкване) или добавяне на част в началото или в края на базовата ФЕ (Holandi 2012: 
п). Хр. Станева поделя оказионалните фразеологични промени на семантични, неологич- 
ни, структурни (тук се включват и контаминациите), количествени, словоредни (5{апеуа 
2001: 133-134). В изследванията, разглеждащи конкретно проявите на вариантността при 
фразеологизмите с названия на дреха, се отбелязват само някои от механизмите за въз- 
никване на оказионализми в тази част на фразеологията. 

Под оказионален вариант в настоящото изследване се разбира нетипичното обно- 
вяване на вече утвърдена ФЕ (изходна, базова ФЕ), което не води до съществени изменения 
в семантиката и образността, с ниска възпроизводимост, но с висока стилистична стой- 
ност (срв. Mokienko 1980: 20, 27-28; Kyuvlieva-Mishaykova 1988: 147-152; Ка феуа-7айапеуа 
2013: 180-184; Holandi 2012: 1-12; Вагоеуа & Sosnowski & КоЖоувка 2018: п). Оказионалните 
употреби, при които след регистрираните трансформации е настъпила семантична 
обнова на изходната ФЕ, нататък се окачествяват като нови образувания отвъд сферата на 
вариантността?. Основавайки се на вече изложените класификации, текстът представя 
нетипични актуализации на ФЕ с компоненти пола, балтон, гащи, риза, ръкав и джоб, 
които са резултат от семантични, лексикални, синтактични и структурни трансформации. 
В представените примери механизмите за осъществяване на обновленията са засвидетел- 
ствани поотделно или в комбинации помежду си и могат да засегнат споменатите 


форемни единици в качеството им на фразеологични компоненти. 


2. ИГРАТА НА ДУМИ КАТО СЕМАНТИЧНА ТРАНСФОРМАЦИЯ НА ФЕ С НАЗВАНИЯ ЗА ДРЕХА 
ИЛИ ЧАСТ ОТ ДРЕХА 


При фразеологизмите с вече изброените названия семантичните трансформации най- 
често се реализират по модела игра на думи. Тук преобразуването се гради на сблъсъка 
между употребата на ФЕ като свободно словосъчетание и едновременно с това като 
фразеологично (МейКоуа 2017: 483-484), т.е. на буквализацията на изходната ФЕ. Подробно 
пътищата на тази оказионална номинация в българската фразеология са проследени от 
О. Лихтенберг (Lihtenberg 2008: 364-371). Процесът на актуализация на ФЕ се нарича още 
деметафоризация или двойна актуализация (Хаствстопе 1976, ЕедшепКоуа & Voronin 2012: 


126-130; срв. Kovalev 1971: 302-303). 


6 Вж. статиите, посочени в бел. 2: Ивова 2022: 158-160; Ивова 2023: 75. 
7 Срв. Ивова 2022 („Основни особености във вариантността на фразеологизми с компонент джоб“). 

В представените примери (1, 2) лексемата гащи и останалите компоненти участват 
в изграждане на контекста ту с прякото, ту с метафоризираното си значение, а това реду- 
ване поражда конотации. Благодарение на него става ясно, че във втория пример 
фразеологичните компоненти именуват търсенето (ровенето) на употреби на думата 


гащи в журналистически текстове: 


да напълня / ще напълня — (1) (загл.) Да напълниш гащите, но не от страх 

гащите подигр. ‘силно се Боец се изпусна на ринга, ходил на чили фестивал преди боя. 
изплаших (ще се изплаша)” (dnes.bg,) 

(ЕКВЕ 1: 662) 

ровя се в мръсното бельо — (2) (коментар) Но стига сме ровили в гащите на света - нямаме 
(гащи) на някого ‘стремя се ли си ние, наши, родни, ВИП гащи, за да ни прославят? 

да разкрия тайни или (е-уев К.Б 5) 


компрометиращи факти от 


живота на някого’ (КВЕЗ) 


Откриват се и оказионални употреби, при които след осъществяването на подобна 
деметафоризация някои от фразеологичните компоненти функционират и като самосто- 
ятелни метафори, и като част от ФЕ. Такава е употребата на прилагателните ляв и десен в 
следващия пример, характеризиращи политическа ориентация или управленски почин. 


Стилистичната стойност на подобна двойна актуализация се повишава и от наличната 


антиметабола: 
лява ръка, десен джоб — (3) (коментар) Не в Харвард, а в Чикаго икономистите проповядват 
‘джебчийство, кражба” метода дясна ръка - ляв джоб. В Харвард е лява ръка - десен джоб. 


(168сһаѕа. Ье, 22.09.2021) 


Дефразеологизацията е слабо застъпен вид трансформация в подсистемата на българ- 
ските ФЕ с цитираните названия от сферата на облеклото. Засвидетелствана е едва в 6 от 
ексцерпираните нетипични употреби на фразеологизмите. Противоречивостта на този модел 
обнова се корени в загубата на идиоматичност, предпоставена от контекста, и във възстано- 


вяването й по асоциативен път при разпознаването на изходната ФЕ. 


8 Речник на българския език, https://ibl.bas.bg/rbe/lang/bg/posa/ (достъп: 20.06.2023). 

3. ОКАЗИОНАЛНИ ПРОЯВИ ПРИ УПОТРЕБАТА НА ФЕ С НАЗВАНИЯ ЗА ДРЕХА ИЛИ ЧАСТ ОТ ДРЕХА, 
ОСНОВАНИ НА ЛЕКСИКАЛНА ТРАНСФОРМАЦИЯ 

Лексикалното обновление на компонентния състав на ФЕ е сочено като често използван 
модел за фразеологична актуализация (№асіѕсіопе 2010; Parfenova 2017: 144; Nedkova 2017: 
480-481). Това е вид аналитична трансформация, основана на нетипична лексикална суб- 
ституция, различаваща се от лексикалната нормативна вариантност по това, че резул- 
татът не е възпроизводима фразема?. При ФЕ с компонент название за част от облеклото 
могат да се заменят съществителни (пример 5), вт.ч. и тези названия (4), прилагателни, 
които с атрибутивната си функция не само показват ситуационната обвързаност на 
оказионалната употреба, но и повишават експресията й (вж. 6). Субститутите са семан- 


тично по-независими в рамките на актуализираната ФЕ. 


запретвам ръкави — (4) (...) я да отивам да апна набърже и да запретвам ръкаве- 
‘залавям се усърдно и лите, че днес чоок работа се отваря. 

усилено за работа” (коментар във форум: Бе-татта.сот, 05.09.2013) 

(ЕКВЕ 1: 354) 

имам / държа / крия / — (5) Близнаците винаги имат опции в ръкава си, така че ако 
пазя коз / асо в ръкава някой им върже тенекия, то без проблем ще почукат на някоя 
‘имам скрито, тайно друга порта. 

предимство в нещо’ (ако г, 06.02.2020) 

(ЕКВЕ 1: 290, 445) 

вадя, премествам, — (6) Лъжа след лъжа, милиард след милиард! Взимаме от 
прехвърлям, плащам от националния джоб, пъхаме в офшорния джоб! 

единия в другия джоб (svobodnoslovo.eu, 20.04.2020) 


‘изразходвам финанси, 
за да ги получа обратно 
под една или друга 


форма’ 


Освен именните, на лексикална трансформация подлежат и глаголните компо- 
ненти във ФЕ. Както и в горните употреби, така и тук замяната на лексикални елементи 
не повлиява семантиката на базовата ФЕ и води до възникването на оказионални 
варианти, в които заменящите глаголни компоненти са по-богати конотативно от заменя- 


ните (срв. пълня и помпа (8) и скрил се и сврял се (7)): 


9 Срв. Ивова 2023 („Някои наблюдения върху лексикалната вариантност на фразеологизма имам 
коз в ръкава в българската фразеология“). 

крия / скрия се зад полата на -> (7) (коментар) Сврял се е под полата на М. Абе, тоя да He e 
някого ‘оставям Р. Петков? Хахаха. 
отговорността на друг, (offnews.bg, 12.05.2023) 


обикн. жена’ 


пълня джобовете на някого — (8) (коментар) (...) и какви заеми да тегли и раздава, за да 
‘давам възможност на някого помпа допълнително джобовете на спекулантите! 

да печели за моя сметка’ (апеѕ.Бе, 07.06.2022) 

(ЕКВЕ 2: 231) 


Откриват се и оказионални употреби, при които в процеса на субституция на 
глаголния елемент настъпват и семантични промени, т.е. образуват се нови единици с 
различна степен на идиоматичност. В някои от случаите те са с антонимно на изходната 
ФЕ значение (9, 10). В сравнение с тях стилистично по-значими в медийния дискурс са 


примерите с двойните замени (п): 


изпълзя / изпълзявам под полата на някого ‘преставам да се съобразявам с решенията, 
взети от някого другиго (обикн. жена)’: крия се / скрия се зад / под полата на някого ‘оста- 
BAM отговорността за взимането на решения на някой друг (обикн. жена)’ – (9) (коментар) 


Рундьо отново изпълзя под полата на М. (www.mediapool.bg, 19.07.2023) 


пера кирливите ризи на някого ‘прикривам нечестните, лошите дела или постъпки на 
някого": вадя / изваждам / извадя кирливите ризи на някого ‘показвам открито, пред всич- 
ки, нечестните, лошите дела или постъпки на някого’ - (10) Парламентът ще пере кирли- 


вите ризи на политическите си спонсори (banker.bg, 17.08.2021) 


съблека / събличам кирливата / изцапаната риза ‘да коригирам своя нечестна, незаконна 
постъпка’ уѕ. вадя / изваждам / извадя кирливите ризи на някого ‘показвам открито, пред 
всички, нечестните, лошите дела или постъпки на някого’ - (п) Очевидно е бързането на 
ВСС да се съблече тази „изцапана риза” пред българската общественост (ерісепѓег.Ье, 


08.06.2023) 


Като резултат от лексикалната трансформация на компонентния състав на базо- 
вата ФЕ се образуват както оказионални варианти, така и нови идиоматични единици. 
Трансформацията е много често осъществявана в областта на фразеологизмите с целевите 
за изследването названия - регистрира се в 140 от общо 353 оказионални случая. По-рядко 
тя засяга и названията за дреха или част от дреха, например: да оцапам гащите —> (коментар) 


ЖУЖАКА е oyanan кюлотите, досега рекламираше руското „оръжие“... (dir.bg). 

4. КОЛИЧЕСТВЕНА ТРАНСФОРМАЦИЯ НА ФЕ С КОМПОНЕНТИ НАЗВАНИЯ 

ОТ ОБЛАСТТА НА ОБЛЕКЛОТО 

Количествената трансформация отново засяга словесния състав на ФЕ, който може да се 
модифицира в две посоки - добавяне на компонент в рамките на ФЕ, в края или началото 
на ФЕ, или в съкращаването на компонент от изходната ФЕ (Holandi 2012:1; срв. МейКоуа 
2017: 482-483; ЕедшепКоуа 8 Voronin 2012: 128). Нататък поотделно се разглеждат двата 


подвида оказионални механизми. 


4.1. Добавяне на елементи към ФЕ 

Този вид количествена трансформация функционира в две направления - при т.нар. 
вклиняване (вж. ЕедшепКоуа 8 Voronin 2012: 128) - въвеждане на елемент, най-често прила- 
гателно, който значително повишава експресивността, но и демонстрира отношението на 
говорещото лице към дадено събитие или личност (срв. ХейКоуа 2017: 481-482). Когато се 
добавя прилагателно, то обикновено функционира като атрибут на някой от компонен- 
тите (12), в т.ч. и на названията за дреха или част от дреха (14). С подобни функции може 
да се добавя предложна фраза или причастна форма, добавени преди (15) или след (13) 


компонентите на ФЕ: 


вадя / извадя / изваждам коз — (12) P., която в краен случай винаги може да извади от 


/асо / от ръкава “използвам ръкава си и ядрения коз (dir.bg, 07.11.2022) 
свое скрито предимство, -» (13) Отделна тема е, че както обикновено, когато стане 
аргумент” напечено, премиерът вади от ръкава си картата с „анти- 


комунизма“ (clubz.bg, 24.02.2020) 


бъркам в джоба — (14) (коментар към новина) Гадове. Поне да се бръкнат за 
‘похарчвам пари за кинти и хуманитарна помощ в дълбоките ционистки джо- 
нещо, обикн. неохотно” бища. (segabg.com, 10.08.2015) 

(ЕКВЕ 1: 104) 

пришивам на копчето — (15) Не бива към намерено копче да пришиваме балтон 
балтон ‘сключвам за (ойпеуув.Бе, 31.10.2016) 


неизгодна сделка” 


ю Подобен на посочения пример за оказионална употреба еи: (...) понеже някакви сътрудници 
около тебе с кристални топки и от рано сутрин ти казват „какво мислят хората”, вадиш 
от ръкава жокера с общественото мнение (boulevardbulgaria.bg, 26.03.2022). 

Тази оказионална обнова не бива да се отъждествява с нормативната KOJIH- 
чествена, тъй като тук употребите не се узуализират (Holandi 2012: п-12; Ка еуа- 
7аһагіеуа 2013: 6-7), макар да съществуват схващания, че всяка модификация следва да 
се разглежда в сферата на оказионалността (Dobrovolskij 2013: 20). 

Следват примери, в които добавените елементи трудно се определят като моди- 
фициращи конкретен компонент. Тук те по-скоро конкретизират и подсилват експре- 
сивността на цялата единица, функционирайки като част от задължителния контекст 
(16). Макар и рядко, стилистичната стойност на този похват се повишава при конвер- 


генцията с изоколон, а образността се разгръща и отвъд простото изречение (17): 


крия / скрия се зад — (16) (коментар) (...) не се страхуваш да носиш отговорност, 
полата на някого а българският мъж е свикнал да се крие зад полата на 
"оставям отговорността мама и после на жена си. (woman.bg, 14.05.2018) 


на друг, обикн. жена” 


имам копче, нямам — (17) (коментар) В момента си го представи така, имаш дис- 
балтон “притежавам танционно за аларма, без самата аларма, имаш ключ за 
нещо малко ито е кола, ама нямаш кола, имаш копче за балтон, но нямаш 
причината да закупя балтон (bmwpower-bg.net, 29.02.2012) 


нещо голямо” 


От анализа на събраните 44 употреби с добавяне на елемент става ясно, че при 
количествената трансформация значително по-рядко възникват единици, които са с 
променена семантика. По-често добавените елементи придават семантична отсянка, 
интензивност. Подобна оказионална проява може да бъде насочена и към форемните 


единици в рамките на ФЕ. 


4.2. Съкращаване на елементи от ФЕ с название за дреха или част от дреха, 
фразеологична алюзия 

Това е друг вид количествено преобразуване на вече съществуващи ФЕ, при което компо- 
нентният състав на целевите ФЕ се съкращава. Редуцирането на компонентите може да 
засегне и названието от областта на облеклото, а когато то е незасегнато, е снабдено с 
метонимични функции. Подобно явление се нарича фразеологична алюзия и се определя 
като един от най-сложните механизми на фразеологично преобразуване (ЕедшепКоуа & 


Уогопіп 2012: 128-129), тъй като разчита на езиковия опит на четящия, респективно на 

слушащия. В приложените по-долу употреби названията за дреха или част от дреха функ- 


ционират като метонимии, репрезентиращи цялата фразеологична единица": 


крия се зад / под полата на — (18) (загл.) Атанас Чобанов пита Хаджигенов: Как е там под 
някого “оставям някой друг полите на Манолова и Капон (tribune.bg, 18.02.2021) 
(обикн.жена) да поеме — (19) (коментар) Тото от Скандау зад полата на мама се изкар- 
отговорност, като му се ва жертва, копирайки идеята от друг клип (...) (youtube.com, 
подчинявам” 10.08.2023) 
пришивам на копчето — (20) Едно време гледах Хитачи-то М12УЕ, но така и не я купих. 
балтон ‘сключвам за Сега с това „копче“ ще трябва и балтон а и гардероб за бал- 
неизгодна сделка” тона, хахах (forum.napravisam.bg, 30.01.2017) 
— (21) (...) как към двете копчета, които има, да дръпне пари за 
цял балтон. Ако продаде реакторите комисионната ще е вър- 
ху 1 милиард (business.dir.bg, 22.01.2021) 
слагам си / сложа си / вкарам -> (22) (загл.) Червен таралеж в гащите на коалицията. Нинова 


си / вкарвам си / туря си 
таралеж в гащите 
‘Съгласявам се да живея или 
да предприема обща работа с 
човек, който след това 
непрекъснато ми създава 


големи неприятности” 


не спира да къса нервите на съюзниците (папса Бр, 10.12.2021) 


(23) (коментар във влог) Нинова пак яхна метлата, но с 


таралеж в гащите (Боза. Мор Бе, 20.02.2017) 


Фразеологичната алюзия се регистрира в 69 от ексцерпираните примери. Тя 


провокира промени както в семантиката, така и в общограматическите особености на 


базовата единица. Така например след съкращаването словосъчетанието под / зад полата 


развива значение ‘под опеката, под защитата (на НЯКОГО, обикн. жена), а отворената му 


изреченска структура позволява допълване от собствени или фамилни имена на поли- 


тически личности. В следващия пример (21) лексемата копче се свързва асоциативно с 


нещо малко, недостатъчно, което притежаваме и заради което трябва да набавим нещо 


по-значимо, по-скъпо, асоцииращо се с компонента балтон. Наред със съкращаването на 


фразеологичен компонент могат да настъпят и други модификации, като засвидетел- 


стваните вклиняване в (22) и съчетаване с друга ФЕ в (23). 


п Пример, в който на съкращаване подлежи именно форемната единица е напр.: олеква / олекне ми 
джобът “загубих, похарчих много пари -» (загл.) Галена олекна с зо бона заради Криско 


(standartnews.com, 25.06.2020). 

5. ОКАЗИОНАЛНИ УПОТРЕБИ, ОСНОВАНИ НА СИНТАКТИЧНА И СТРУКТУРНА ТРАНСФОРМАЦИЯ 
НА ФЕС КОМПОНЕНТИ ПОЛА, РИЗА, БАЛТОН, ГАЩИ, РЪКАВ И ДЖОБ 
Тези преобразувания на изходната ФЕ се проявяват синтактично (словоредно), но засягат 
и структурата на изходните ФЕ, ето защо в изложението се представят заедно. В хода на 
изследването бяха открити общо 67 подобни актуализации на утвърдени ФЕ с лексемите 
пола, риза, балтон, гащи, джоб и ръкав. Синтактичните трансформации представляват 
предимно маркирана словоредна промяна, засягаща състава на ФЕ, или промяната в син- 
тактичните функции на компонентите при построението на новата единица в дискурса. 
Към структурните можем да отнесем разкъсването на връзките между отделните фразео- 
логични компоненти с нефразеологични елементи или конструкции, както и резултатите 
от контаминацията на две ФЕ (№асіѕсіопе 2010, ЕейшепКоуа & Voronin 2012: 128-129). 
Трансформацията, основана на нарушаване на връзките между компонентите на 
ФЕ, представлява по-скоро нарушение на възприемането на фразеологизма, но не и 
процес, при който изходната ФЕ напълно се разпада. Процесът води в когнитивно-линг- 
вистичен аспект до по-бавното разпознаване на изходната единица (М№асіѕсіопе 2004: 177). 
Най-често се откриват употреби, в които разположението на фразеологичните компо- 
ненти се нарушава от една лексема, конструкция (27) или подчинено изречение (24). 
Чести са случаите, при които частите на ФЕ попадат в различни прости изречения (25, 
28). По-рядко се откриват примери за размяна на позициите на смислообразуващи компо- 
ненти от ФЕ, каквито могат да бъдат лексемите за част от облеклото (вж. (26)). При транс- 
формациите на синтактично и структурно ниво не настъпва особена промяна в семан- 
тиката на базовата ФЕ. Такава се регистрира, когато се измени синтактичната функция на 
някой от компонентите. Това се наблюдава в оказионализми като (29), където названието 
за дреха пола от допълнение в изходната ФЕ дърпам полата на някого се превръща в 


подлог, изменяйки общограматическата характеристика и семантиката на единицата: 


вадя, извадя / изваждам / — (24) Виждали сме как ДПС буквално в 12 без 2 се вади спатия 
изкарам / изкарвам коз / асо не от шапката, където всички очакват, а от ръкава (marica.bg, 
от ръкава “използвам свое 15.12.2022) 


скрито предимство, 


аргумент” 
пришивам на копчето — (25) Давам ти копче, приший ми балтон по самоковски (загл.) 
балтон “извършвам (samokovinfo.com, 26.02.2018) 


неизгодна за мен сделка’ 


18 


CYRILLO-METHODIAN PAPERS :. ZESZYTY CYRYLO-METODIAŃSKIE :: 12/2023 


— (26) Балтонът ГЕРБ се пришива към трето либерално копче 


по брюкселска кройка (загл. на анализ)? ( ivo.bg”, 11.05.2023) 


лява ръка, десен джоб — (27) Научил се е вече, че с лява ръка успешно се бърка в 
‘кражба’ десен джоб, както и обратното (trud.bg, 20.08.2021) 

крия се зад / под полата — (28) Трепери от страх, но вече я няма и полата на жена му 
на някого Деса Мерцедеса, зад която да се скрие. (pik.bg, 15.07.2020) 
дърпам полата на — (29) (коментар) Г. е двуличник, разцепи комунистите за да е 
някого у5. полата на лидер, сега си мисли, че полата на Нинова ще го дърпа нагоре 
някого ме дърпа (dnevnik.bg, 25.05.2016) 


‘преуспявам с помощта 


на жена’ 


В общия брой синтактико-структурни оказионални употреби се съдържат и общо 
10 контаминации, които могат да се съпровождат и от други оказионални преобразувания. 
В първия пример от изходните фразеологизми са запазени именно компонентите назва- 
ния на дреха, като контаминацията е успоредна със съкращаване (зо). Във втората конта- 
минация е налице и деривация на изходната ФЕ с компонент джоб, в резултат на която 


вместо глагол, се употребява отглаголно съществително: 


хвана / хващам Господ за — (30) (загл.) Първанов - от шлифера на Бойко за полата на 
шлифера + крия се зад Корнелия (размисъл за лидерството; dnevnik.bg, 26.05.2016) 


полата на някого 


бъркам в джоба на някого + — (31) Тоест бъркане вместо в единия, в другия джоб на данъко- 
местя, премествам от платеца. (mediapool.bg, 18.05.2022) 


единия джоб в другия 


греба с пълни шепи + с — (32) (коментар) Гребете сега с пълни шепи и празни джобове 


празни джобове съм от ПРОМЯНАТА, на студено и тъмно (dir.bg, 18.05.2022) 


6. ОКАЗИОНАЛНИ УПОТРЕБИ, ПОРОДЕНИ ОТ СЪЧЕТАВАНЕТО 

НА ПОНЕ ДВА ВИДА ТРАНСФОРМАЦИИ 

Когато се използват в медийния дискурс, ФЕ с посочените названия на дреха или част от 
дреха се подлагат едновременно на повече от един вид трансформация, като тези употреби 
са с по-висока стилистична и експресивна стойност. Откритите примери за изследвания 


период са 27. В тях доминиращият вид трансформация трудно може да бъде посочен, 


2 Публикация от блога на журналиста Иво Инджев, достъпна на следния линк: БИ рв:/Луо.5е/2023/ 
о5/1/балтонът-герб-се-пришива-към-трето-либ/ (публ. 11.05.2023; достъп: 20.09.2023). 

въпреки че това следва да бъде по-лесно доловимата обнова, изменението, което поражда 
повече конотации. Сред събраните оказионализми се обособяват две доминиращи транс- 
формации - лексикалната и синтактичната. 

Когато доминиращо е лексикалното обновяване, съпровождащо обикновено е коли- 
чественото, като съчетаването на двата вида трансформации не предизвиква семантична 
промяна на базовата ФЕ. Лексикалната трансформация се основава на субституция (коз / 
асо —> ход в (33), коз / асо —> мнозинство в (34)), докато количествената обикновено се pea- 
лизира като вклиняване на компонент с атрибутивни функции (резервния, другото) често 
точно към заменящия компонент. За да се подчертае ефективността на подобен механизъм 


за преобразуване на ФЕ, представяме оказионални употреби на един и същ фразеологизъм: 


вадя, извадя / изваждам / — (33) Стоян Ганев вади от ръкава си резервния ход - предлага 
изкарам / изкарвам коз / асо Симеон да се опре на (...) (24сһаѕа.Ье, 27.03.2021) 

от ръкава “използвам свое — (34) Докато гласуват евроатлантически с нас, вадят от 
скрито предимство, ръкава другото мнозинство - с ДПС и БСП, за Изборния 
аргумент” кодекс (clubz.bg, 22.10.2022) 


В случаите, в които синтактичната трансформация е в основата на оказионалните 
употреби, най-често съпровождаща е лексикалната (35), като е възможна и субституцията 
на повече от един компонент (36). Подобни комбинации довеждат до промяна в семанти- 
ката на изходната единица, дължаща се както на съпровождащата замяна на компоненти, 


така и на съкращаването им: 


пришивам на копчето — (35) Подариха ми копче, сега трябва да му ушия и палто 
балтон “извършвам (заглавие на тема във форум; https://www.sandacite.com/, 
неизгодна за мен сделка” 06.04.2022) 

вадя, извадя / изваждам / — (36) (...) знам, че в нашия жанр са четири-пет стила, не знам 
изкарам / изкарвам коз / асо от кой чорап ги вадят толкова много?! (гид Бр, 07.08.2022) 


от ръкава “използвам свое 


скрито предимство, 


аргумент” 


Най-трудно е определянето на доминиращия вид трансформация при съчетаване 
на три или повече механизми на оказионално обновление. В първия приложен пример 
при оказионалната употреба се комбинират: лексикална трансформация, осъществена 


чрез замяната на два фразеологични компонента в изходната ФЕ (на вадя с изскачам и на 

коз / aco с името); количествена - чрез вклиняване Ha обобщителното местоимение 
всички, както и чрез въвеждането на цяла конструкция с модифицираща функция към 
компонента ръкав; словоредна, синтактична - състояща се в промяна на синтактичната 
функция на името, изпълнявана преди това от коз / асо в изходната ФЕ. Във втората 
оказионална употреба (38) пък се съчетават: лексикална (замяна на пришивам / пришия 
със скъсам), синтактична и количествена - повторение на компоненти, съпроводено с 
фразеологична алюзия. В третия е налице комбиниране между лексикална (мръсни е 
заменено с изцапани), синтактична и количествена оказионална трансформация - съкра- 
щаване на глаголен компонент и добавянето на конструкция в края. Подобни комбинации 


са богато конотативни и неизменно водят и до промяна на семантиката в базовата ФЕ: 


вадя / извадя / изваждам коз — (37) Защото някак - подобно на зайчето на фокусник - от 


/асо / от ръкава “използвам всички ръкави на пропагандното творение на Чобанов изскача 
свое скрито предимство, името на Пеевски (standartnews.com, 20.11.2022) 

аргумент” 

пришивам на копчето — (38) След като си скъсал копчето от балтона, не прави друг 
балтон ‘извършвам балтон по ново копче (metaldetecting.bg, 30.01.2018) 


неизгодна за мен сделка” 


изваждам / вадя кирливите — (39) (коментар) То пък всякаш другите са чисти, но Борисов е 
ризи на някого “показвам една от най изцапаните ризи в коша за пране (dnes.bg, 06.06. 
открито, пред всички, 2023) 


нечестните, мръсните, 
лошите дела или постъпки 


на някого” 


ЗАКЛЮЧЕНИЕ 

Въз основа на ексцерпираните в изследването оказионални прояви, част от които прила- 

гаме в настоящия текст, могат да се направят следните изводи: 

а) фразеологизмите с компонент названия за дреха или част от дреха демонстрират пред- 
разположеност към оказионални трансформации в дискурса, водещи до възникването 
на оказионални варианти и нови единици с различна идиоматичност, 

б) в събраните 353 употреби на ФЕ с названията пола, риза, гащи балтон, ръка и джоб ppa- 
зеологичната модификация се осъществява по установени модели - чрез лексикални, 
количествени (чрез съкращаване и добавяне на компоненти), граматични или струк- 


турни изменения, но и семантично - чрез дефразеологизация, игра на думи, 

в) най-често оказионални фраземи с посочените названия възникват чрез лексикална 
субституция - 140 от общо 353 обнови; 

г) най-рядко застъпен е моделът за пораждане на оказионализми, основан на двойна акту- 
ализация или дефразеологизация - при едва 6 от общия брой примери; 

д) като продуктивен се оформя и моделът със съкращаване на компоненти - 69 оказио- 
нални употреби, както и модификацията, основана на синтактико-структурни изме- 
нения - 57 от 353 примера; 

е) броят оказионални употреби на ФЕ с която и дае от изброените лексеми не се свързва 
непременно с разнообразие при видовете трансформации - така например най-много 
модификации са засвидетелствани при единици с лексема ръкав (73 примера), но най- 
голямо разнообразие от трансформации е налице във ФЕ сгащи, макар броят на приме- 
рите да е 53; 

ж) всяка от посочените фразеологични обнови е със свои специфики и се среща по-често 
изолирано, по-рядко в комбинация с другите механизми (27 от 353 оказионални употреби); 

з) оказионалната обнова на изследваните фразеологизми ги изменя и експресивно и 
стилистично, съчетавайки авторовия стремеж за себеизява и комплексното функцио- 


ниране на езикови и отвъдезикови фактори. 

